Izziņa par atzinumos sniegtajiem iebildumiem par

|  |
| --- |
| **Ministru kabineta noteikumu projektu****“Grozījumi Ministru kabineta 2011. gada 28. jūnija noteikumos****Nr. 500 “****Noteikumi par transportējamām spiedieniekārtām” un Grozījumi Ministru kabineta 2003. gada 16. septembra noteikumos****Nr. 518 “Spiedieniekārtu kompleksu tehniskās uzraudzības kārtība””** |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 14.04.2021. |
|  |  |
| Saskaņošanas dalībnieki | Tieslietu ministrija (Linda.Upite@tm.gov.lv);Valsts kanceleja (Marina.Blaske@mk.gov.lv);Finanšu ministrija;Satiksmes ministrija (Ineta.Vula@sam.gov.lv);Latvijas Pašvaldību savienība (Aino.Salmins@lps.lv)  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  | **Tieslietu ministrija** (VSS-232)Projekta 1. punkts paredz papildināt Ministru kabineta 2011. gada 28. jūnija noteikumus Nr. 500 "Noteikumi par transportējamām spiedieniekārtām" (turpmāk – noteikumi) ar 14.1 punktu, nosakot, ka cisternu valdītājs pirms normatīvajos aktos par spiedieniekārtām un to kompleksiem noteiktā spiedieniekārtu kompleksa uzpildes pārliecinās par tā kārtējās tehniskās pārbaudes esamību. Ja spiedieniekārtu kompleksa kārtējā tehniskā pārbaude nav veikta noteiktajā termiņā un apjomā, cisternu valdītājam aizliegts veikt spiedieniekārtu kompleksa uzpildi. Ministru kabineta 2003. gada 16. septembra noteikumu Nr. 518 "Spiedieniekārtu kompleksu tehniskās uzraudzības kārtība" (turpmāk – uzraudzības noteikumi) 13.6. apakšpunkts paredz, ka spiedieniekārtu kompleksa lietošanas laikā tā valdītājam ir pienākums nodrošināt spiedieniekārtu kompleksa savlaicīgas tehniskās pārbaudes. Savukārt uzraudzības noteikumu 44. punkts paredz, kādas ir spiedieniekārtu kompleksa kārtējās tehniskās pārbaudes, un 46. punkts paredz termiņus, kādos spiedieniekārtu kompleksa valdītājam ir pienākums nodrošināt visā spiedieniekārtu kompleksa lietošanas laikā kārtējās tehniskās pārbaudes. Ministru kabineta noteikumu projekta "Grozījumi Ministru kabineta 2003. gada 16. septembra noteikumos Nr. 518 "Spiedieniekārtu kompleksu tehniskās uzraudzības kārtība"" (turpmāk – saistītais projekts) 1. punkts paredz papildināt uzraudzības noteikumus ar 13.8. apakšpunktu, paredzot, ka spiedieniekārtu kompleksa lietošanas laikā tā valdītājam ir pienākums pirms spiedieniekārtu kompleksa uzpildes pēc pieprasījuma sniegt spiedieniekārtu kompleksa uzpildītājam informāciju par pēdējo spiedieniekārtu kompleksam veikto tehnisko pārbaudi. No projekta 1. punktā un saistītā projekta 1. punktā ietvertā regulējuma izriet, ka cisternu valdītājam (privātpersonai) būs jākontrolē, vai spiedieniekārtu kompleksa valdītājs (privātpersona) ir izpildījis savus pienākumus nodrošināt savlaicīgas tehniskās pārbaudes. Vēršam uzmanību, ka starp cisternu valdītāju un spiedieniekārtu kompleksa valdītāju pastāvēs civiltiesiskas saistības, kuru īstenošanu projekts ierobežos, lai gan uzraudzības noteikumu 65.1 punkts paredz, ka spiedieniekārtu kompleksu uzraudzību un kontroli veic Patērētāju tiesību aizsardzības centrs.Likums "Par bīstamo iekārtu tehnisko uzraudzību" paredz piemērot administratīvos sodus par pārkāpumiem bīstamo iekārtu tehniskās uzraudzības jomā. Līdz ar to šobrīd ir paredzēta iespēja administratīvi sodīt spiedieniekārtu kompleksu valdītāju, ja tas nav veicis kārtējo tehnisko pārbaudi. No projekta 1. punktā ietvertā regulējuma izriet, ka cisternu valdītājam ir aizliegts uzpildīt spiedieniekārtas kompleksu, lai piespiestu spiedieniekārtu kompleksa valdītāju izpildīt tam uzlikto pienākumu, proti, šāds mehānisms rada iespaidu, ka spiedieniekārtu kompleksa valdītājs tiek sodīts par pienākuma neizpildi. Vēršam uzmanību, ka gadījumos, kad pret privātpersonu vērsti ierobežojoši pasākumi, nepieciešams noteikt privātpersonas tiesisko interešu aizsardzības mehānismus, kas šajā gadījumā nav paredzēti.No projekta sākotnējās ietekmes novērtējuma ziņojuma (turpmāk – anotācija) neizriet, kāpēc šobrīd spēkā esošie mehānismi nav pietiekami, lai veicinātu spiedieniekārtu kompleksu valdītāju pienākumu izpildi. Vēršam uzmanību uz to, ka jebkuram privātpersonai uzliktajam ierobežojumam ir jābūt samērīgam, tostarp, jāizvērtē, vai tiesiskā regulējuma mērķi nevar sasniegt ar privātpersonas tiesības mazāk ierobežojošiem pasākumiem. Līdz ar to lūdzam papildināt anotāciju ar attiecīgu skaidrojumu.Vienlaikus norādām, ka nav skaidrs, cik ilgu laika posmu pēc tehniskās pārbaudes veikšanas būtu pieļaujams veikt spiedieniekārtas kompleksa uzpildi, ja tehniskā pārbaude jāveic reizi 12 mēnešos, reizi četros gados vai reizi astoņos gados. Piemēram, vai cisternu valdītājs būs tiesīgs uzpildīt spiedieniekārtas kompleksu, ja pēdējā tehniskā pārbaude, kas jāveic reizi 12 mēnešos, veikta pirms 11 mēnešiem. No projekta 1. punktā un saistītā projekta 1. punktā noteiktā arī nav skaidrs, vai būs jāsniedz informācija par to, ka ir veiktas visas kārtējās tehniskās pārbaudes, kuras paredz uzraudzības noteikumu 44. un 46. punkts, vai pietiks, ka tiks sniegta informācija par pēdējo veikto tehnisko pārbaudi neatkarīgi no tā, kura no uzraudzības noteikumu 44. punktā minētajām pārbaudēm tā būs. Līdz ar to lūdzam papildināt anotāciju ar attiecīgu skaidrojumu. Papildus lūdzam spēkā stāšanos noteikt projektam, nevis papildināt noteikumus ar jaunu pārejas noteikumu (projekta 2. punkts) un skaidrot anotācijā, kāpēc projekta 1. punktā paredzētajam regulējumam jāstājas spēkā 2021. gada 1. novembrī. | **Iebildums ņemts vērā** | Precizēta Noteikumu projekta anotācijaSvītrots Noteikumu projekta 2.punkts un precizēta anotācija |
|  | 13.8. pirms spiedieniekārtu kompleksa uzpildes *pēc pieprasījuma* sniegt spiedieniekārtu kompleksa uzpildītājam informāciju par pēdējo spiedieniekārtu kompleksam veikto tehnisko pārbaudi.” | **Tieslietu ministrija** (VSS-233)Projekta 1. punkts paredz papildināt Ministru kabineta 2003. gada 16. septembra noteikumus Nr. 518 "Spiedieniekārtu kompleksu tehniskās uzraudzības kārtība" (turpmāk – noteikumi) ar 13.8. apakšpunktu, paredzot, ka spiedieniekārtu kompleksa lietošanas laikā tā valdītājam ir pienākums pirms spiedieniekārtu kompleksa uzpildes pēc pieprasījuma sniegt spiedieniekārtu kompleksa uzpildītājam informāciju par pēdējo spiedieniekārtu kompleksam veikto tehnisko pārbaudi. Savukārt Ministru kabineta noteikumu projekta "Ministru kabineta 2011. gada 28. jūnija noteikumus Nr. 500 "Noteikumi par transportējamām spiedieniekārtām"" (turpmāk – saistītais projekts) 1. punkts paredz papildināt Ministru kabineta 2011. gada 28. jūnija noteikumus Nr. 500 "Noteikumi par transportējamām spiedieniekārtām" ar 14.1 punktu, nosakot, ka cisternu valdītājs pirms normatīvajos aktos par spiedieniekārtām un to kompleksiem noteiktā spiedieniekārtu kompleksa uzpildes pārliecinās par tā kārtējās tehniskās pārbaudes esamību. No projekta 1. punktā un saistītā projekta 1. punktā ietvertā regulējuma izriet, ka cisternu valdītājam (privātpersonai) būs jākontrolē, vai spiedieniekārtu kompleksa valdītājs (privātpersona) ir izpildījis savus pienākumus nodrošināt savlaicīgas tehniskās pārbaudes. Vēršam uzmanību, ka starp cisternu valdītāju un spiedieniekārtu kompleksa valdītāju pastāvēs civiltiesiskas saistības, kuru īstenošanu projekts ierobežos.Noteikumu 4.1 nodaļa paredz spiedieniekārtu kompleksu uzraudzību un kontroli un noteikumu 65.1 punkts paredz, ka spiedieniekārtu kompleksu uzraudzību un kontroli veic Patērētāju tiesību aizsardzības centrs, savukārt noteikumu 65.3 punkts paredz, ka Patērētāju tiesību aizsardzības centrs, veicot spiedieniekārtu kompleksu uzraudzību un kontroli to lietošanas laikā, ir tiesīgs aizliegt spiedieniekārtu kompleksa lietošanu, ja tam nav veikta tehniskā pārbaude noteikumu 4. nodaļā noteiktajā kārtībā. Ar projekta 1. punktā un saistītā projekta 1. punktā noteikto uzraudzības un kontroles pienākums tiek uzlikts arī cisternu valdītājam (privātpersonai). Vēršam uzmanību, ka likums "Par bīstamo iekārtu tehnisko uzraudzību" paredz piemērot administratīvos sodus par pārkāpumiem bīstamo iekārtu tehniskās uzraudzības jomā. Līdz ar to šobrīd ir paredzēta iespēja administratīvi sodīt spiedieniekārtu kompleksu valdītāju, ja tas nav veicis kārtējo tehnisko pārbaudi. No projekta sākotnējās ietekmes novērtējuma ziņojuma (turpmāk – anotācija) neizriet, kāpēc šobrīd spēkā esošie mehānismi nav pietiekami, lai veicinātu spiedieniekārtu kompleksu valdītāju pienākumu izpildi. Vēršam uzmanību uz to, ka jebkuram privātpersonai uzliktajam ierobežojumam ir jābūt samērīgam, tostarp, jāizvērtē, vai tiesiskā regulējuma mērķi nevar sasniegt ar privātpersonas tiesības mazāk ierobežojošiem pasākumiem. Līdz ar to lūdzam papildināt anotāciju ar attiecīgu skaidrojumu.Vienlaikus norādām, ka no saistītā projekta 1. punkta izriet, ka cisternu valdītājam visos gadījumos ir jāpārliecinās par kārtējās tehniskās pārbaudes esamību, līdz ar to nav skaidrs, kāpēc spiedieniekārtu kompleksa valdītājam pienākums sniegt attiecīgo informāciju ir tikai tad, ja cisternas valdītājs šādu informāciju sniegt ir pieprasījis. Ņemot vērā minēto, lūdzam precizēt projektu vai papildināt anotāciju ar attiecīgu skaidrojumu. Papildus lūdzam spēkā stāšanos noteikt projektam, nevis papildināt noteikumus ar jaunu pārejas noteikumu (projekta 2. punkts) un skaidrot anotācijā, kāpēc projekta 1. punktā paredzētajam regulējumam jāstājas spēkā 2021. gada 1. novembrī. | **Iebildums ņemts vērā** | Precizēta Noteikumu projekta anotācijaPrecizēts Noteikumu projekts: 13.8. pirms spiedieniekārtu kompleksa uzpildes sniegt spiedieniekārtu kompleksa uzpildītājam informāciju par pēdējo spiedieniekārtu kompleksam veikto tehnisko pārbaudi.Svītrots Noteikumu projekta 2.punkts un precizēta anotācija. |

|  |  |
| --- | --- |
|  Atbildīgā amatpersona |  |
|  | (paraksts)\* |

Inese Matēviča

|  |
| --- |
| (par projektu atbildīgās amatpersonas vārds un uzvārds) |
| Ekonomikas ministrijas Iekšējā tirgus departamenta Atbilstības novērtēšanas nodaļas vadītāja vietniece |
| (amats) |
| Tālr. 67013066 |
| (tālruņa un faksa numurs) |
| Inese.Matevica@em.gov.lv  |
| (e-pasta adrese) |